
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 54 
                                                            din 25 februarie 2021
privind actualizarea Listei de prioritate pentru acordarea locuinţelor din fondul locativ al Municipiului Sighişoara și a Listei de prioritate pentru acordarea de locuințe A.N.L., solicitanţilor evacuaţi a căror   locuinţe au fost retrocedate
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 3.214/08.02.2021 şi la Consiliul Local Sighișoara cu nr. 4.921/19.02.2021, de referatul de aprobare, înregistrat cu nr. 3.216/08.02.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 
Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, legea locuinţei, cu modificările şi completările ulterioare; 

            Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare; 

Având în vedere prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare;  

Având în vedere prevederile Ordonanţei de Urgenţă nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată cu modificări prin Legea nr. 84/2008, cu modificările şi completările ulterioare;

            Având în vedere prevederile Ordonanţei de Urgenţă nr. 68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel național;

            Având în vedere prevederile Ordonanţei de Urgenţă nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare;
            Având în vedere Hotărârea Consiliului Local Sighișoara nr. 205/08.12.2020 privind constituirea comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri construite prin Agenția Națională pentru Locuințe; 
Având în vedere prevederile Hotărârii Consiliului Local Sighișoara nr. 161/27.08.2020 privind repartizarea în regim de închiriere a unei locuințe din fondul locativ al Municipiului Sighișoara și actualizarea Listei de prioritate pentru acordarea locuințelor din fondul locativ al Municipiului Sighișoara și a Listei de prioritate pentru acordarea de locuințe A.N.L., solicitanților evacuați a căror locuințe au fost retrocedate;
Având în vedere prevederile Hotărârii Consiliului Local Sighișoara nr. 225/17.12.2020 privind repartizarea în regim de închiriere a unei locuințe din fondul locativ și modificarea Anexei nr. 1 la Hotărârea Consiliului Local Sighișoara nr. 161/27.08.2020, respectiv a Listei de prioritate pentru acordrea locuințelor din fondul locativ al Municipiului Sighișoara;   
Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea şi închirierea acestora în Municipiul Sighişoara, aprobat prin Hotărârea Consiliului Local nr. 20/27.02.2017;
Având în vedere solicitările persoanelor evacuate din locuințe retrocedate, de atribuire a locuințelor din fondul locativ constituit din fondul locuințelor construite prin programul A.N.L., în procent de 20%, luate în evidență pe baza cererii depuse la registratura generală a Municipiului Sighişoara;

Având în vedere solicitările de locuință, destinată închirierii, din fondul locativ al Municipiului Sighişoara, luate în evidență pe baza de cerere depusă la registratura generală a Municipiului Sighişoara până la data de 31 Octombrie 2020;

Având în vedere îndeplinirea condițiilor legale pentru obținerea unei locuințe din fondul locativ al Municipiului Sighişoara;

Având în vedere procesele - verbale cu nr. 2.033/26.01.2021, nr. 2.826/03.02.2021 și nr. 3.049/04.02.2021, ale ședințelor Comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, construite prin Agenţia Naţională pentru Locuinţe, din care reiese analiza unui numar de 10 (zece) dosare ale solicitanților, completate și actualizate în cursul anului 2020, depuse prin registratura generală a Municipiului Sighişoara, din care doar 7 (şapte) dosare sunt cuprinse în vederea obținerii unei locuințe din fondul locativ a Municipiului Sighișoara ținând cont de Criteriile de acces la locuință și Criteriile de ierarhizare stabilite prin punctaj pentru stabilirea ordinii de prioritate și recalcularea punctajului dosarelor de pe Listele de prioritate, în funcție de vechimea cererii;  
Având în vedere Raportul de specialitate al Direcției Administrarea Patrimoniului, înregistrat cu nr. 3.215/08.02.2021, prin care se propune aprobarea Listei de prioritate pentru acordarea locuinţelor din fondul locativ al Municipiului Sighişoara și a Listei de prioritate pentru acordarea de locuințe A.N.L., solicitanţilor evacuaţi a căror locuinţe au fost retrocedate;
               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019, privind Codul administrativ, cu modificările şi completările ulterioare, 
         H O T Ă R Ă Ş T E:

Art. 1. (1) Se aprobă Lista de prioritate pentru acordarea locuințelor din fondul locativ al Municipiului Sighișoara, conform anexei nr. 1 și anexei nr. 2, la prezenta hotărâre.
(2) Lista de prioritate a fost întocmită ținându-se seama de ordinea descrescătoare a punctajului cumulat obținut, iar la punctaj egal departajarea s-a făcut în funcție de vechimea cererii solicitantului luând în considerare data efectivă a înregistrării cererii (zi/lună/an), având în acest caz, prioritate solicitantul a cărui cerere are vechimea cea mai mare.

Art. 2. (1) Se aprobă Lista de prioritate pentru acordarea locuințelor A.N.L., solicitanţilor evacuaţi a căror locuinţe au fost retrocedate, conform anexei nr. 1.1 și anexei nr. 2.2, la prezenta hotărâre.

(2) Lista de prioritate a fost întocmită ținându-se seama de ordinea descrescătoare a punctajului cumulat obținut, iar la punctaj egal departajarea s-a făcut în funcție de vechimea cererii solicitantului luând în considerare data efectivă a înregistrării cererii (zi/lună/an), având în acest caz, prioritate solicitantul a cărui cerere are vechimea cea mai mare.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcția Administrarea Patrimoniului – Compartimentul Spaţiu Locativ din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

    Burghelea Bogdan - Ioan                                      Contrasemnează pentru legalitate
                                     SECRETARUL GENERAL al municipiului,

                                                       Bizo Anca

(Prezenta s-a adoptat cu 17 voturi ”pentru” și 1 vot ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcţia Administrarea Patrimoniului;

  2 ex. Compartimentul Spaţiu Locativ;
  1 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor din fondul locativ, destinate închirierii, 

                                                                              cu excepţia locuinţelor pentru tineri, construite prin Agenţia Naţională pentru Locuinţe.

17 ex.
B.A. 

